open-index/open-wikipedia-markdown huggingface dataset:
Muinaisen Egyptin kirjallisuus

**Muinaisen Egyptin kirjallisuus** sisältää erityylisiä ja eritasoisia kirjallisia tekstejä vuosilta 3150–300 eaa.

Proosaa edustivat lähinnä kansantarinat, lyriikkaa työlaulut, juomalaulut ja eroottiset runot. Tietokirjallisuudessa lääketieteelliset tekstit olivat tavallisia. Tunnetaan myös muinaisesta Egyptistä säilyneitä oppikirjoja.

Hengellistä kirjallisuutta olivat faaraon ylistämiseksi kirjoitetut runot ja kuolemankirjallisuus, niin kuin Kuolleiden kirja ja Vanhan Valtakunnan aikaiset arkkutekstit. Edellä mainittuja käyttivät tavallisen ylimystön jäsenet, mutta viimeksi mainitut oli varattuja kuninkaallisille. Muinaisen Egyptin historian kaikkina aikakausina suosittiin filosofista elämänohjekirjallisuutta, joka kirjoitettiin useimmiten Isältä pojalle -muotoon.

Koska lukutaitoisten osuus väestöstä oli pieni, vain muutamia prosentteja, kirjallista perinnettä vaalivat papit ja kirjurit. Monet kirjurioppilaat kirjoittivat muistiin tai jäljensivät vanhoja kansantarinoita. Perinteistä hieroglyfikirjoitusta kirjoitettiin temppelien seinille. Yksinkertaistettua hieraattista kirjoitusta käytettiin virallisissa papyrusasiakirjoissa.

## Lähteet
Kemin tullikamari

**Kemin tullikamari** on vuonna 1912 valmistunut rakennus, jossa toimi alun perin tullikamari, myöhemmin Kemin Jalokivigalleria.

## Historia
### Jalokivigalleria 1986–2021

Jalokivigallerian perusti kemiläinen kultaseppämestari Teuvo Ypyä. Galleria avattiin vuonna 1986. Galleria siirtyi kaupungin omistukseen vuonna 1994. 

Kemin Jalokivigalleriassa oli yksi Euroopan suurimpia jalokivikokoelmia. Galleriassa oli malli Suomen kuninkaan kruunusta sekä useita jäljennöksiä Euroopan hovien kruununjalokivistä, esimerkiksi Ison-Britannian Imperial State Crown -kruunu, Venäjän tsaarin valtikka, Tanskan kuningasparin valtakunnanomenat ja Marie Antoinetten 647 timantin kaulakoru. 

Vuonna 2021 Kemin kaupunginhallitus päätti, että Jalokivigallerian toiminta siirretään tullikamarista Kemin kulttuurikeskukseen.

## Rakennus
Galleria toimi jugend-tyylisessä rakennuksessa, joka oli entinen tullikamari. Sen suunnitteli arkkitehti Valter Thomé. Rakennus on valmistunut vuonna 1912.

## Lähteet
Nikka Costa

**Domenica "Nikka" Costa** (s. 4. kesäkuuta 1972 Tokio, Japani) on yhdysvaltalainen laulaja. Hänen musiikkinsa on funkin, soulin, R&B:n ja rockin sekoitusta. Nikka Costa on edesmenneen kuuluisan sovittaja ja tuottaja Don Costan tytär, ja Frank Sinatran kummitytär.

## Nikka Costan musiikki
**Nikka Costa* (1981)
**Fairy Tales (Cuentos de Hadas)* (1983)
**Here I Am... Yes, It's Me* (1989)
**Butterfly Rocket* (1996)
**Everybody Got Their Something* (2001)
**can'tneverdidnothin*' (2005)
**Pebble To A Pearl* (Syyskuu 2008)
**Pro Whoa* (2011)
**Nikka & Strings, Underneath and in Between* (2017)

### Singlet
*"Master Blaster" (1996)
*"Get Off My Sunshine" (1996)
*"Treat Her Right" (1996)
*"Like a Feather" (2001)
*"Ching Ching Ching" (2010)
*"Nothing Compares 2 U" (2017)

### Remixalbumit
*Return of the Funky White Bitch (2001)
*Stuck to You (2008)

### Livealbumit
*Live at the Bridge (1996)
*Live in Tokyo (2001)
*Live at the Roxy (2005)

## Aiheesta muualla

Nikka Costan virallinen kotisivu
Luettelo 500 NHL-maalia tehneistä pelaajista

Tämä on **luettelo 500 NHL-maalia tehneistä pelaajista**. Kauden 2024–2025 loppuun mennessä kaikkiaan 48 pelaajaa on tehnyt pohjoisamerikkalaisessa jääkiekkoliiga NHL:n runkosarjassa 500 maalia tai enemmän. Suomalaisista joukkoon ovat päässeet Jari Kurri ja Teemu Selänne.

## 500 maalin ylittäjät järjestyksessä

## Katso myös
*Luettelo 1 000 tehopistettä saavuttaneista NHL-pelaajista

## Lähteet
* Hockeydb All-time Record Book
* NHL & WHA Career Leaders and Records for Goals
Villit kuviot

**Villit kuviot** (*Wild Things*) on vuonna 1998 julkaistu eroottinen trilleri. Elokuvan on ohjannut John McNaughton.

Sam Lombardo (Matt Dillon) työskentelee opinto-ohjaajana ja saa pian syytteen raiskauksesta. Tämän jälkeen alkaa huikea jännitystarina, jossa kaikki kieroilevat kaikkia vastaan. Tarina saa loppujen lopuksi aivan uskomattomat juonikäänteet.

## Juoni

Elokuva sijoittuu Floridan Blue Bayhin jossa asuu pääasiallisesti rikkaita ihmisiä. Opinto-ohjaajana työskentelevä Sam Lombardo (Matt Dillon) on koulussaan naisoppilaiden tuijotuksen kohteena joista kaunis Kelly Van Ryan (Denise Richards) on ihastunut Samiin. Eräänä päivänä Kelly rupeaa syyttämään että Sam Lombardo on raiskannut hänet ja muutamaa päivää myöhemmin köyhemmistä oloista oleva Suzie Toller (Neve Campbell) väittää myös tulleensa raiskatuksi ja tekijä olisi myös Sam Lombardo.

Rikosetsivä Ray Duquette (Kevin Bacon) rupeaa tutkimaan tilannetta. Oikeussalissa Suzie kuitenkin murtuu ja tunnustaa että oli suunnitellut tämän Kellyn kanssa, jotta Lombardo joutuisi huonoon valoon, kaikki syytteet Lombardoa kohtaan hylätään. Kellyn äiti joka on varakas joutui maksamaan korvauksia tästä Lombardolle suuren määrän rahaa. Kuitenkin myöhemmin selviää että kaikki kolme Sam, Suzie ja Kelly olivat suunnitelleet tämän jotta saisivat korvausrahat itselleen.

Etsivä Duquette oli ainoa oikeudenkäynnin jälkeen joka uskoi että koko touhu oli lavastusta ja huijausta. Duquette piti silmällä tarkkaan tätä kolmikkoa ja heidän tekemisiään ja hän alkoi painostaa Suzieta joka alkoi murtua paineen alla. Sam ja Kelly olivat suunnitelleet että Suzie on ylimääräinen heidän joukossaan ja näin ollen he hankkiutuivat Suziesta eroon tappamalla hänet.

Suzien kadottua Duquetellä alkoi enemmän heräämään epäilykset että Sam ja Kelly olivat hankkiutuneet eroon hänestä. Duquette alkoi painostaa Kellya ja eräänä iltana Duquette saapui Kellyn luo ja ampuu hänet, lavastaen kuitenkin että Kelly olisi ampunut häntä ensin olkapäähän. Tämän tapauksen jälkeen käy ilmi että etsivä Duquette on sekaantunut juttuun mukaan. Duquette lähtee sairauslomalle ja kohtaa hotellihuoneessaan Lombardon ja käy ilmi että he ovat rikoskumppaneita. Ray ja Sam lähtevät purjehtimaan merelle ja Sam hankkiutuukin eroon Duquetesta hänen tippuessaan mereen, Ray kuitenkin pääsee takaisin ylös ja yllättäen Suzie ilmestyy ja ampuu häntä harppuunapyssyllä. 

Suzien kuolema olikin lavastettu, koska ruumista ei koskaan löydetty. Sam ja Suzie jäävät kahden purjehtimaan kunnes Sam huomaa että hänen juomaansa on sekoitettu jotain ainetta ja Suzie hankkiutuikin näin eroon Samista. Elokuvan lopussa Suzie tapaa vielä asianajajansa Kenneth Bowdenin (Bill Murrayn) jolle Suzie antaa osansa rahoistaan.

## Näyttelijät
Krypta

**Krypta** (, , kryptē) on kivinen kammio tai holvi, joka useimmiten sijaitsee kirkon lattian alla. Alkujaan krypta sijaitsi alttarin alla ja toimi marttyyrin hautapaikkana. Kryptassa voidaan myös säilyttää vainajille kuuluneita arvoesineitä sekä pyhäinjäännöksiä.

Haudat olivat alun perin ja ovat edelleen usein holvitettuja ja niissä on yleensä kivilaattaiset sisäänkäynnit. Ne ovat usein yksityisessä omistuksessa ja niitä käytetään tietyille perheille tai muille ryhmille, mutta ne sijaitsevat yleensä julkisen uskonnollisen rakennuksen, kuten kirkon alla tai kirkkopihalla tai hautausmaalla. 

Joidenkin kirkkorakennusten, kuten Pyhän Mikaelin kirkko Hildesheimissa Saksassa, lattiataso rakennettiin maanpinnan yläpuolelle, jotta niiden alla olevat kryptatilat saataisiin maanpinnan tasolle. Useimmiten kryptat sijaitsevat kirkon laivojen tai siipien alapuolella.

## Lähteet

## Aiheesta muualla
Jalkapallon maailmanmestaruuskilpailujen 2006 kokoonpanot

Tämä sivu esittelee vuoden 2006 jalkapallon maailmanmestaruuskilpailujen 32 osallistujajoukkuetta sellaisina kuin ne ilmoitettiin turnaukseen. Joukkueissa on 23 pelaajaa. Joukkueiden kapteenit on merkitty (c)-merkillä.

__NOTOC__

## [[Alankomaiden jalkapallomaajoukkue|Alankomaat]]

## [[Angolan jalkapallomaajoukkue|Angola]]

## [[Argentiinan jalkapallomaajoukkue|Argentiina]]

## [[Australian jalkapallomaajoukkue|Australia]]

## [[Brasilian jalkapallomaajoukkue|Brasilia]]

## [[Costa Rican jalkapallomaajoukkue|Costa Rica]]

## [[Ecuadorin jalkapallomaajoukkue|Ecuador]]

## [[Englannin jalkapallomaajoukkue|Englanti]]

## [[Espanjan jalkapallomaajoukkue|Espanja]]

## [[Etelä-Korean jalkapallomaajoukkue|Etelä-Korea]]

## [[Ghanan jalkapallomaajoukkue|Ghana]]

## [[Iranin jalkapallomaajoukkue|Iran]]

## [[Italian jalkapallomaajoukkue|Italia]]

## [[Japanin jalkapallomaajoukkue|Japani]]

## [[Kroatian jalkapallomaajoukkue|Kroatia]]

## [[Meksikon jalkapallomaajoukkue|Meksiko]]

## [[Norsunluurannikon jalkapallomaajoukkue|Norsunluurannikko]]

## [[Paraguayn jalkapallomaajoukkue|Paraguay]]

## [[Portugalin jalkapallomaajoukkue|Portugali]]

## [[Puolan jalkapallomaajoukkue|Puola]]

## [[Ranskan jalkapallomaajoukkue|Ranska]]

## [[Ruotsin jalkapallomaajoukkue|Ruotsi]]

## [[Saksan jalkapallomaajoukkue|Saksa]]

## [[Saudi-Arabian jalkapallomaajoukkue|Saudi-Arabia]]

## [[Serbia ja Montenegron jalkapallomaajoukkue|Serbia ja Montenegro]]

## [[Sveitsin jalkapallomaajoukkue|Sveitsi]]

## [[Togon jalkapallomaajoukkue|Togo]]

## [[Trinidad ja Tobagon jalkapallomaajoukkue|Trinidad ja Tobago]]

## [[Tšekin jalkapallomaajoukkue|Tšekki]]

## [[Tunisian jalkapallomaajoukkue|Tunisia]]

## [[Ukrainan jalkapallomaajoukkue|Ukraina]]

## [[Yhdysvaltain jalkapallomaajoukkue|Yhdysvallat]]

## Katso myös
* Jalkapallon maailmanmestaruuskilpailut 2006

## Lähteet
Banianiviikuna

**Banianiviikuna** (*Ficus benghalensis*) on viikunoiden sukuun kuuluva trooppinen puulaji. Se kasvaa luonnonvaraisena Intiassa, Pakistanissa ja Sri Lankassa, mutta sitä on istutettu kaikkialle tropiikkiin. Sitä näkee usein istutettuna temppelien lähelle. Siitä käytetään myös nimityksiä banian ja banianviikuna.

Banianiviikuna kasvaa 20–30&nbsp;metriä korkeaksi. Sen oksista lähtee ilmajuuria, jotka vanhemmiten muuttuvat puumaisiksi, niin että yksikin puu voi muodostaa pientä metsikköä muistuttavan pylväskatoksen, jonka ympärysmitta voi olla satoja metrejä.


Banyan fruit Ficusbenghalensis IGZoopark Visakhapatnam.JPG||Hedelmiä.
Banyan tree02.jpg|Runko.
Banyan botanical c1800-1830.jpg|Lehdet.


## Lähteet
Toyota Cressida

**Toyota Cressida** oli keskikokoinen luksusluokan henkilöauto, joka tuli myyntiin Japanissa vuonna 1973. Yhdysvalloissa markkinoille Cressida tuli vasta vuonna 1977. Muualla hieman muunneltuja versioita Cressidasta myytiin nimillä Toyota Mark II, Toyota Chaser ja Toyota Cresta. Sitä uudistettiin neljän vuoden välein melko radikaalisti.

## Cressida (1973–1977)

Ensimmäisen sukupolven Cressida oli saatavilla vain Japanin markkinoilla, Toyotan malliston huippumallina.

## Cressida MX32

Toisen sukupolven Cressida oli ensimmäinen, jota myytiin myös Japanin ulkopuolella. Siitä oli saatavilla sedan-, coupé- ja farmariversiot. 

Yhdysvalloissa Cressidaa kutsuttiin nimellä "neliovinen Supra", koska Cressidassa ja Suprassa oli molemmissa sama M-sarjan rivi-6-moottori ja takaveto. Molemmat olivat myös Toyotan malliston huippumalleja.

Suomessa maahantuoja Korpivaara mainosti uutuusmallia ”loisteliaana matka-autona”, joka oli saatavissa sekä sedanina että farmarina, sedan käsivaihteisen rinnalla myös kolmiportaisena automaattina. Erikoisuutena oli taloudelliseen ajotapaan opastava alipainemittari.

Cressidaa oli eri puolilla maailmaa saatavana hyvin erilaisilla moottorivaihtoehdoilla. Näitä olivat ainakin G-sarjan rivi-6, M-sarjan rivi-6, R-sarjan rivi-4 ja L-sarjan dieselmoottorit.

Toyota Cressida tavoitteli voimakkaine kylkiprofiileineen ilmeisesti suositun Buick Regal/Centuryn muotoja, mutta vastaanotto Buickin vaikutuspiirin ulkopuolella jäi hieman viileäksi.

## Cressida MX63 (1980-1984)

Kolmannen sukupolven Cressidaa oli saatavina vain sedan- ja farmariversioina. Ulkoasultaan tämä malli on hyvin kulmikas ja muistuttaa saman ikäisiä Corolloita ja Camryjä. 

*Helsingin Sanomien* Matti Jansson kuvaili uutta Cressidaa taksiluokan alarajoille sijoittuvaksi isoksi autoksi, jonka takapenkiltä takapyörien sisälokasuojat vievät leveyttä. Lehden koeajaman dieselversion, jonka 2,2 litran moottori oli sama kuin Toyota Crownissa, arveltiin nousevan Suomessa bensiiniversiota suositummaksi. Suuntavakavuutta ja ajotuntuman tukevuutta pidettiin parempana kuin missään Toyotassa aiemmin, mutta melutaso ei ollut parhaasta päästä. Käytön helppouteen ja ajamisen taloudellisuuteen oli panostettu pikemminkin kuin kuljettajan ajokokemukseen.

Moottorivaihtoehdot:
*2.2

## Cressida MX73

Myös neljännen sukupolven Cressidasta oli vain sedan- ja farmariversiot.

## Cressida MX83

Viimeisen sukupolven Cressidasta oli saatavana vain sedan-versio. Siinä oli entisen 2,8-litraisen moottorin sijaan nyt 3,0-litrainen rivikuutonen ja tehot nousivat 155 hevosvoimasta 190:een. 

Viimeisen sukupolven Cressidan seuraajina voitaisiin pitää Lexus LS-sarjan ja Lexus ES -sarjan malleja, joille Cressida toimikin suunnittelun pohjana, näissä Lexuksissa onkin käytetty monia samoja osia kuin MX83 Cressidassa. Toyota-brandilla varustettu seuraaja on kuitenkin Toyota Avalon joka on Cressidasta poiketen etuvetoinen.

## Lähteet
Punaviidakkokana

**Punaviidakkokana** (*Gallus gallus*) eli **viidakkokana** on kesyn kanan kantamuoto. Se elää edelleen villinä Aasiassa Luoteis-Intiasta Tyynenmeren rannikolle. Kana on ilmeisesti kesytetty aluksi koristeeksi ja kukkotappeluita varten. Vasta myöhemmin huomattiin sen käyttö munantuottajana. Punaviidakkokanasta voidaan käyttää myös nimityksiä **bankivakana** tai **punainen viidakkokana**. 

Vanhimmat kesytettyjen kanojen jäännökset löydettiin Thaimaasta, ja ne ajoittuvat noin 3200 vuoden taakse. Välimerelle kana tuotiin noin 2700 vuotta sitten ja Pohjois-Eurooppaan noin 1500 vuotta sitten.

Punaviidakkokanoilla sukupuolet eroavat toisistaan selvästi: uros on paljon isompi ja värikkäämpi ja sillä on punainen heltta. Kukon pyrstö on pitkä ja kirjava. Punaviidakkokananaaras on huomaamattoman ruskeankirjava ja muistuttaa metsäkanalintujen naarasta. Kesystä kanasta poiketen naaraalla ei ole helttaa.

## Lähteet
Abolhassan Banisadr

**Abolhassan Banisadr** (, s. 22. maaliskuuta 1933 Hamadan, Iran – 9. lokakuuta 2021 Pariisi, Ranska) oli iranilainen poliitikko, joka oli maan ensimmäinen presidentti vuoden 1979 vallankumouksen jälkeen.

Banisadr osallistui šaahin vastaisen opiskelijaliikkeen toimintaan 1960-luvun alkupuolella ja joutui kaksi kertaa vankilaan. Hän pakeni Ranskaan ja liittyi Ajatollah Khomeinin johtamaan vastarintaliikkeeseen. Hän palasi Iraniin yhdessä Khomeinin kanssa vuonna 1979 ja toimi ulkoministerin sijaisena vuonna 1979 ja talousministerinä vuosina 1979–1980. Vuoden 1980 presidentinvaalissa oli kymmenen ehdokasta; Banisadr tuli valituksi. Banisadr ei ollut pappismies – Khomeinin mielestä pappien ei pitänyt sekaantua maalliseen hallintoon.

Elokuussa ja syyskuussa vuonna 1980 Banisadr selviytyi kahdesta helikopterionnettomuudesta Iranin ja Irakin välisellä rajaseudulla. Banisadr ja Khomeini riitautuivat samana vuonna toisinajattelijoiden surmaamisen vuoksi. Khomeinin mukaan Banisadr ei hoitanut kunnolla Iranin ja Irakin välistä sotaa, ja Khomeini syrjäytti hänet puolustusvoimien komentajan paikalta.

Iranin silloinen parlamentti erotti Banisadrin virasta 21. kesäkuuta 1981. Iranin vallankumouskaarti miehitti presidentin virka-asunnon ja pidätti monia toimittajia, jotka olivat Banisadrin puolella. Myös Banisadrin läheisimmät työtoverit Hossein Navab, Rashid Sadrolhefazi ja Manouchehr Massoudi pidätettiin ja myöhemmin teloitettiin.

Ajatollah Montazeri tuki Banisadria, mutta hänet pidätettiin ja vangittiin. Myös Banisadrin oma henki oli vaarassa sillä hänestä oli annettu etsintäkuulutus ja kuolemantuomio.

Banisadr piileskeli kuusi viikkoa ennen kuin 10. heinäkuuta 1981 teki yllättävän käänteen. Hän ajoi viiksensä ja pukeutui naiseksi ja välillä Iranin ilmavoimien komentajaksi ja onnistui pääsemään Boeing 707 -lentokoneeseen, jonka hän käski nousta ilmaan Teheranista. Lentokone nousi kohti Turkin rajaa, ja pian se oli jo Turkin ilmatilassa, jonne iranilaisilla sotalentokoneilla ei ollut oikeutta lentää, josta se lensi Cachaniin, Ranskaan.

Ranskan presidentti François Mitterrand antoi Banisadrille poliittisen turvapaikan. Tämä johti Iranin ja Ranskan diplomaattisten suhteiden jäädyttämiseen. 10. elokuuta samana vuonna Iran karkotti Ranskan suurlähetillään Teheranista ja Ranska karkotti vastineeksi Iranin lähettilään.

Banisadr asui elämänsä loppuun asti Versailles’n kaupungissa Pariisin lähistöllä, Ranskan poliisin suojeluksessa. Hän kirjoitti aktiivisesti Iranin hallintoa vastaan ja julkaisi useita kirjoja. Hän sairasteli viimeiset vuotensa ja kuoli Pitié-Salpêtrièren sairaalassa lokakuussa 2021.

## Lähteet
101 dalmatialaista (vuoden 1961 elokuva)

**101 dalmatialaista** () on vuonna 1961 valmistunut Disneyn animaatioelokuva. Sitä levitettiin Suomessa alun perin nimellä *Lupsakkaat luppakorvat*. Elokuvan tarina kertoo turkismateriaaliksi siepatuista dalmatiankoiranpennuista ja niiden vanhempien seikkailusta niitä etsiessä.

Elokuva perustuu Dodie Smithin lastenkirjaan *[[Satayksi dalmatiankoiraa]]*. Saman tarinan pohjalta on tehty myös näytelmäelokuva *[[101 dalmatialaista (vuoden 1996 elokuva)|101 dalmatialaista]]* vuonna 1996.

Elokuvassa on yhteensä 6&nbsp;469&nbsp;952 dalmatialaisen laikkua: Pongolla on 72, Perditalla 68 ja jokaisella pennulla 32 laikkua. Tämän vuoksi elokuvan piirrokset valokopioitiin suoraan kalvolle, ja näin vältyttiin hankalalta ja aikaa vievältä puhtaaksipiirtämiseltä.

## Juoni
Anitan ja Rogerin dalmatialaiskoirat, Pongo ja Perdita, saavat viisitoista ihastutavaa pientä pentua. Perheen ilon pilaa turkiksia rakastava Cruella de Vil, joka tahtoisi ostaa Pongon ja Perditan jälkeläiset. Eräänä iltana murtomiehet Jasper ja Jesper sieppaavat koko pentueen. Scotland Yard on voimaton, ihmiset eivät tiedä mitä tehdä. Jäljelle jää vain yksi keino eli koirien viesti, hämyhaukku, joka kantautuu koiralta koiralle Lontoon esikaupungeista aina Suffolkin perukoille asti.

## Vuoden 1995 suomenkielinen toteutus
Elokuvan suomenkielinen dubbaus tehtiin Tuotantotalo Wernen tiloissa. Dubbauksen ohjasi ja dialogin suomensi Pekka Lehtosaari.

*Kuoro: Markus Bäckman, Ulla Hakola, Päivi Hilska, Matti Holi, Topi Lehtipuu, Leena Liimatainen ja Markku Pihlaja.

## Lähteet

## Aiheesta muualla
*
Asemankylä (Ii)

**Asemankylä** (joskus myös **Asemanseutu**) on kylä Iin kunnassa Pohjois-Pohjanmaalla. Alue on kasvanut yhteen Iin Haminan taajaman kanssa.

Kylä sijaitsee noin neljä kilometriä itään Iin keskustaajamasta, Oulun–Tornion rautatien ja Iijoen risteyskohdassa. Iin rautatieasema sijaitsee Iijoen etelärannalla. Asemankylä on ollut aikaisemmin Iin suuria kaupallisia keskittymiä rautatieaseman vuoksi. Asemankylällä on sijainnut aikaisemmin lukuisia kauppoja, kahviloita, baari ja posti. Viimeinen kauppa ja baari Asemankylältä suljettiin 2000-luvun alkupuolella.

## Lähteet
Djémila

**Djémila**, antiikin *Cuicul* tai *Curculum*, on pieni vuoristokylä Algerian Algerin itäpuolella. Siellä sijaitsee joitakin parhaimmista Rooman valtakunnan aikaisista raunioista Pohjois-Afrikassa.

Djémila sijaitsee 50 km koilliseen Sétifin kaupungista. Djémila, silloinen Cuicul, on muinaisen roomalaisen siirtokunnan keskus, joka perustettiin Nervan hallituskaudella (96-98 jKr.). Cuicul on yksi Pohjois-Afrikan roomalaisen arkkitehtuurin merkittävimmistä kohteista. Sen rakennustapa on sopeutettu vuoristoisen alueen olosuhteisiin. Se sijaitsee kallioisella niemellä, joka nousee 900 metrin korkeuteen Wadi Guergourin ja Wadi Betamen, kahden vuoristopuron, välissä. Kaupungilla on oma senaatti ja foorumi. 200-luvun alussa se laajeni kaupunginmuurien ulkopuolelle, minne rakennettiin Septimius Severuksen temppeli, Caracallan kaari, tori ja basilika.  Djémilan alueella on monia mosaiikkeja, jotka esittävät mytologisia tarinoita ja arkielämän kohtauksia. 

Djémilassa on myös kristinuskoon liittyviä rakennuksia: katedraalia, kirkkoa ja sen kastekappelia pidetään paleokristillisen ajan suurimpina. Kastekappelin vieressä on kylpylä, jota on mahdollisesti käytetty rituaaliseen puhdistautumiseen ja 500-luvulla rakennettu basilika. Se on rakennettu Cuiculin merkkirakennuksista viimeisenä, luultavasti sen jälkeen kun Bysantti otti alueen uudelleen haltuunsa. 

Djémila on UNESCOn maailmanperintöluettelossa, jonne se lisättiin vuonna 1981.

## Lähteet

## Aiheesta muualla

*Adventures of Algeria: Djémila  
*Algerian matkailusivut
Druuna

**Druuna** on science fiction -sarjakuva, jonka tekijä on Paolo Eleuteri Serpieri. Sarja on taitavasti piirrettyä ja osin eroottista aikuisten sarjakuvaa. Sarjakuvan päähenkilö Druuna on nuori muodokas naishenkilö, joka elää tulevaisuudessa dystooppisessa ympäristössä. Tarinan edetessä selviää, ettei kaikki välttämättä olekaan sitä miltä näyttää.

## Albumit
Jalava on julkaissut Druunaa suomeksi kolmen albumin verran.

* 
* 
* 

### Suomentamattomat albumit
* Carnivora - 1992
* Mandragora - 1995
* Aphrodisia - 1997
* La Planete Oubliée - 2000
* Clone - 2003
* Anima: Les Origines - 2016
* Venuta Dal Vento - 2018

## Aiheesta muualla
* Serpieri biography at Lambiek Comiclopedia 
* Ecofeminist Themes in Serpieri's ''Morbus Gravis'' article at Interdisciplinary Comics Studies 
* http://www.fumetti.org/autori/serpieri.htm 
* http://www.serpieri.de/
Saudi-Arabian Valioliiga

**Saudi-Arabian Valioliiga** on Saudi-Arabian jalkapallon pääsarja. Sarjaa on pelattu vuodesta 1976 lähtien.

## Joukkueet 2024–2025
* Al-Ahli Saudi FC
* Al-Ettifaq FC
* Al Fateh SC
* Al-Fayha FC
* Al Hilal SFC
* Al-Ittihad
* Al-Khaleej FC
* Al-Kholood Club
* Al-Nassr FC
* Al-Okhdood Club
* Al-Orobah FC
* Al Qadsiah FC
* Al Raed FC
* Al-Riyadh SC
* Al Shabab FC
* Al Taawoun FC
* Al Wehda FC
* Damac FC

## Mestarit

* 1975/1976: al-Nassr
* 1976/1977: al-Hilal
* 1977/1978: al-Ahli
* 1978/1979: al-Hilal
* 1979/1980: al-Nassr
* 1980/1981: al-Nassr
* 1981/1982: al-Ittihad
* 1982/1983: al-Ittifaq
* 1983/1984: al-Ahli
* 1984/1985: al-Hilal
* 1985/1986: al-Hilal
* 1986/1987: al-Ittifaq
* 1987/1988: al-Hilal
* 1988/1989: al-Nassr
* 1989/1990: al-Hilal
* 1990/1991: ash-Shabab
* 1991/1992: ash-Shabab
* 1992/1993: ash-Shabab
* 1993/1994: al-Nassr
* 1994/1995: al-Nassr

* 1995/1996: al-Hilal
* 1996/1997: al-Ittihad
* 1997/1998: al-Hilal
* 1998/1999: al-Ittihad
* 1999/2000: al-Ittihad
* 2000/2001: al-Ittihad
* 2001/2002: al-Hilal
* 2002/2003: al-Ittihad
* 2003/2004: ash-Shabab
* 2004/2005: al-Hilal
* 2005/2006: ash-Shabab
* 2006/2007: al-Ittihad
* 2007/2008: al-Hilal
* 2008/2009: al-Ittihad
* 2009/2010: al-Hilal
* 2010/2011: al-Hilal
* 2011/2012: ash-Shabab
* 2012/2013: al-Fateh
* 2013/2014: al-Nassr

* 2014/2015: al-Nassr
*2015/2016: al-Ahli
*2016/2017: al-Hilal
*2017/2018: al-Hilal
*2018/2019: al-Nassr
*2019/2020: al-Hilal
*2020/2021: al-Hilal
*2021/2022: al-Hilal
*2022/2023: al-Ittihad
*2023/2024: al-Hilal

## Lähteet
Bantengi

**Bantengi** (*Bos javanicus*) on äärimmäisen uhanalainen aasialainen nautaeläin. Nykyisin alkuperäinen villi kanta Aasiassa on supistunut muutamiin tuhansiin. Australian pohjoisosissa, jonne laji siirrettiin brittien siirtomaakaudella vuonna 1849, niitä elää arviolta kymmenentuhatta. Bantengista kesytetty **balinnauta** on vanha aasialainen kotieläin, ja niitä arvioidaan olevan eri puolilla Etelä-Aasiaa 1,5 miljoonaa yksilöä.

## Koko ja ulkonäkö

Bantengi kasvaa noin 1,6 metriä korkeaksi ja 2,3 metriä pitkäksi. Bantengisonni painaa 680–800 kiloa, lehmä on pienempi. Turkki on ruskea valkeita sukkia lukuun ottamatta.

## Levinneisyys ja elinympäristö
Batengia on historiallisesti tavattu Kiinan Yunnanissa, Kaakkois-Aasian manneralueella sekä Borneolla ja Jaavalla. Lajia on elänyt mahdollisesti myös Intian koillisosassa ja Balilla. Laji on sittemmin kadonnut monilta alueilta, ja sitä tavataan enää Myanmarissa, Thaimaassa, Kambodžassa, Laosissa, Vietnamissa sekä Jaavalla ja Borneossa.

Aasian mantereen bantengit elävät pääosin avoimissa ja kuivissa kesävihannoissa metsissä, kun taas Jaavalla ja Borneossa lajia tavataan erityisesti hakkuiden ja tulipalojen seurauksena syntyneissä sekundaarisissa metsissä.

## Lähteet
Calixtus

**Calixtus** voi tarkoittaa seuraavia:

## Paaveja
* Calixtus I (217-222)
* Calixtus II (1119–1124)
* Calixtus III (1455–1458)
* Vastapaavi Struman Giovanni (Callixtus III), 1168–1178

## Calixtus sukunimenä

* Georg Calixtus (1586–1656), saksalainen luterilainen teologi.
M’zabin laakso

**M'Zabin laakso** on alue, joka sijaitsee Saharan pohjoisosassa Ghardaïan maakunnassa Algeriassa noin 600 kilometriä etelään Algerista.

Mzab on kalkkikivitasanko Mzabin wadin ympärillä. Mzabi-berberit asuttivat seutua jo 1000-luvulla, kun islamilaiset ibadiittilähetystyöntekijät vierailivat alueella ja jakoivat opetuksiaan. Ennen Pohjois-Afrikkaa hallinneet ibadiittimuslimit löysivät alueelta turvapaikan.

Ranska otti alueen haltuunsa osana Pohjois-Afrikan siirtomaa-alueita vuonna 1882. Algerian itsenäistyttyä vuonna 1962 siitä tuli osa Algeriaa.

Mzab-wadin varrella on viisi ksaria, muurin ympäröimää kylää, jotka on perustettu vuosien 1012 ja 1350 välillä. Kuuluisin niistä on maakuntansa pääkaupunki Ghardaïa. Kaupungeista vanhin on el-Ateuf. Beni Isguene on Mʾzabite-liiton pyhä kaupunki, jonka muurien sisällä muukalaiset eivät saa yöpyä, ja tietyissä osissa eivät edes vierailla. Mustaihoisten afrikkalaisten asuttamassa Melikassa on suuria hautausmaita. Joenuoman yläpuolella olevalle kalliolle rakennettu Bou Nouara on kaupungeista köyhin. Jokaisessa ksarissa oli linnoitusmainen moskeija, jonka minareetti toimi myös vahtitornina. Moskeija on suunniteltu linnoitukseksi, vastarinnan viimeiseksi linnakkeeksi piirityksen sattuessa, ja se käsittää asevaraston ja viljavaraston. Vakiokokoiset ja -malliset asuintalot rakennettiin samankeskeisiin ympyröihin moskeijan ympärille.

Rehevät taatelipalmulehdot ulottuvat kaupungeista kahdeksan kilometriä ylävirtaan, ja niitä kastellaan kuuden padon luomista altaista. Alueella kuului aiemmin neljäntuhannen kaivon väkipyörien ääni, jota kutsutaan "Mʾzabin lauluksi". Nykyisin sen on syrjäyttänyt pumppujen moottorien ääni. Palmujen alla kasvatetaan hedelmiä, viljoaa ja palkokasveja. Pieni teollisuusalue ja Hassi RʾMelistä putkia pitkin tuleva maakaasu auttavat talouden nykyaikaistamisessa.

Mzabin laakso liitettiin Unescon maailmanperintöluetteloon vuonna 1982.

## Lähteet

## Aiheesta muualla
*Desert Cities - arvio alueen tilasta
1916 (albumi)

**1916** on Motörheadin yhdeksäs studioalbumi, joka julkaistiin 26. helmikuuta 1991. Se oli heidän ainoa levynsä WTG-yhtiölle. Näihin aikoihin Lemmy muutti Los Angelesiin.

Albumin nimiraita kertoo ensimmäisen maailmansodan kauhuista ja on Motörheadille epätyypilliseen tapaan hidas balladi. Myöskään hidastempoinen kappale ”Nightmare / The Dreamtime” ei ole yhtyeen tavallisinta tuotantoa. Albumilla on myös ”R.A.M.O.N.E.S.”-kappale, joka on omistettu Ramones -yhtyeelle. Kappale ”Angel City” taas ilmeisesti kertoo Los Angelesista, Lemmyn uudesta asuinpaikasta. Ainakin kaksi viimeksi mainittua kappaletta on soitettu usein konserteissa.

Albumi oli parhaimmillaan sijalla 24. brittilistalla ja sai Grammy-ehdokkuuden, mutta hävisi Metallican *[[Metallica (albumi)|Metallicalle]]*.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Lemmy Kilmister – basso, laulu
* Phil Campbell – kitara
* Würzel – kitara
* Phil "Philthy Animal" Taylor – rummut

## Arviot
* Allmusic: 

## Aiheesta muualla
* 1916 discogs.com -sivustolla
* 

## Lähteet
Valfrid Perttilä

**Matti Valfrid Perttilä** (23. syyskuuta 1878 Isokyrö – 17. elokuuta 1953 Kontupohja) oli suomalainen poliitikko, joka toimi SDP:n kansanedustajana vuosina 1907–1914 ja 1917. Sisällissodan aikana Perttilä toimi työväen pääneuvoston puheenjohtajana ja pakeni sodan loppuvaiheessa Neuvosto-Venäjälle.

## Elämä
Isossakyrössä syntynyt Perttilä muutti Helsinkiin tehdastyöläiseksi vuonna 1893 ja liittyi sosialidemokraattiseen puolueeseen 1899. Vuosisadan vaihteessa hän oli merimiehenä ja työskenteli kirvesmiehenä. Suurlakon aikana Perttilä oli Helsingin suurlakkokomitean jäsen ja toimi vuodesta 1906 lähtien SDP:n Uudenmaan piirisihteerinä. Perttilä valittiin kansanedustajaksi vuoden 1907 eduskuntavaaleissa. Vuosina 1910–1911 hän toimi myös Helsingin Työväenyhdistyksen puheenjohtajana. Myöhemmin Lahdessa asunut Perttilä oli vuonna 1916 perustamassa Merimies-Unionin edeltäjää Helsingin merimiesten ja lämmittäjäin ammattiosastoa ja lisäksi hän oli muun muassa Suomen Kuljetustyöntekijäin liiton sihteerinä. 

Sisällissodan käynnistyttyä Perttilä toimi kansanvaltuuskunnan huolto-osastossa jaostopäällikkönä ja hänet valittiin myös työväen pääneuvoston puheenjohtajaksi. Sodan loppuvaiheessa Perttilä pakeni Neuvosto-Venäjälle, jossa hän elokuussa 1918 osallistui SKP:n perustavaan kokoukseen. Joulukuussa Perttilä siirtyi poliittisena pakolaisena Ruotsiin. Lehtitietojen mukaan hän oli Tukholmassa SKP:n Venäjällä toimineen johdon edustajana yhdessä Hanna Karhisen kanssa.

Perttilä palasi Neuvosto-Venäjälle 1920 työskennellen aluksi NKP:n Suomen osastossa Moskovassa. Vuonna 1922 Perttilä muutti Leningradiin, jossa hän työskenteli Kustannusliike Kirjassa sekä *[[Vapaus (Leningrad)|Vapaus]]*-sanomalehdessä. Perttilän puoliso teloitettiin Stalinin vainoissa, jonka jälkeen hänet siirrettiin 1938 Neuvosto-Karjalaan. Perttilä vietti eläkevuotensa Kontupohjassa, jossa hän kuoli vuonna 1953. Suomessa hänet julistettiin kuolleeksi vuonna 1969.

## Perhe
Valfrid Perttilän vanhemmat olivat Matti Jaakonpoika Perttilä (1848–1937) ja Sanna Antintytär Ahlberg (s. 1855). Kansanedustaja Emil Perttilä oli hänen velipuolensa. 

Perttilän puoliso oli Jokioisessa syntynyt Augusta Påhlsson (1887–1937), joka toimi aktiivisesti työväenliikkeessä ja oli sisällissodan jälkeen vangittuna. Hänet teloitettiin Stalinin vainojen yhteydessä vakoilusta syytettynä. Pariskunnalla oli kolme lasta, joista Yrjö Mauno Perttilä (1910–1938) valmistui Frunzen sotilasakatemiasta 1933 ja palveli Itämeren laivastossa vartiolaivan varakapteenina. Hänet teloitettiin myös vakoilusta syytettynä. 

## Lähteet
Pentoosit

**Pentoosit** ovat monosakkarideja, joissa on viisi hiiliatomia. Niillä on joko aldehydiryhmä (*aldopentoosi*) tai ketoniryhmä (*ketopentoosi* tai *pentuloosi*).

Aldopentooseilla on kolme asymmetristä hiiliatomia, joten niillä on 8 eri stereoisomeeriä.

Neljä D-aldopentoosia ovat:
* Riboosi
* Arabinoosi
* Ksyloosi
* Lyksoosi

Ketopentooseilla on kaksi asymmetristä hiiliatomia ja siten neljä mahdollista stereoisomeeriä – ribuloosi (L- ja D-muodot) sekä ksyluloosi (L- ja D-muodot).

Aldehydi- ja ketoniryhmät reagoivat saman molekyylin hydroksyyliryhmien kanssa muodostaen molekyylin sisäisiä hemiasetaaleja tai hemiketaaleja. Muodostuva rengasrakenne on furaanijohdannainen, ja sitä kutsutaan furanoosiksi.

## Lähteet
Esteban Cambiasso

**Esteban Matías Cambiasso** (s. 18. elokuuta 1980 Buenos Aires) on argentiinalainen jalkapalloilija, joka pelasi keskikenttäpelaajan pelipaikalla. Hän pelasi kymmenen vuotta Inter Milanissa. Hän edusti myös muun muassa espanjalaista Real Madridia ja englantilaista Leicester Cityä.

Cambiasso aloitti ammattilaisuransa vuonna 1995 Argentinos Juniorsissa, siirtyen Real Madridin B-joukkueeseen vuonna 1996. Vuonna 1998 hän palasi takaisin Argentiinaan, jossa hän pelasi kolme kautta Independientessä ja yhden River Platessa. Tänä aikana hänelle annettiin lempinimi *El Cuchu* (). Vuonna 2001 hän siirtyi Real Madridiin, jossa voitti UEFA Super Cupin ja Intercontinental Cupin vuonna 2002, Espanjan-mestaruuden vuonna 2003 ja Espanjan supercupin vuonna 2004.

Vuonna 2005 Cambiasso solmi sopimuksen Milanon Interin kanssa. Hän oli mukana voittamassa Coppa Italian (Italian cup-mestaruus) vuosina 2005 ja 2006 pelaten puolustavana keskikenttämiehenä.

Argentiinan maajoukkueessa Cambiasso pelasi ensimmäisen ottelunsa Meksikoa vastaan 20. joulukuuta 2000. Hän pelasi 52 maaottelua ja teki niissä neljä maalia vuosina 2003–2011. Cambiasso oli voittamassa nuorten maailmanmestaruutta vuonna 1997. Cambiasso epäonnistui Saksan MM-kisoissa rangaistuspotkukisassa välierissä Saksaa vastaan.

## Lähteet
Jerusalemin piiritys

**[[Jerusalem]]in piirityksen** nimellä tunnetaan useita tapahtumia:

* Assyyrialaisten Jerusalemin piiritys (701 eaa.)
* Jerusalemin piiritys (597 eaa.)
* Jerusalemin piiritys (587 eaa.)
* Jerusalemin piiritys (66)
* Jerusalemin piiritys (70)
* Jerusalemin piiritys (637)
* Jerusalemin piiritys (1099), osana ensimmäistä ristiretkeä
* Jerusalemin piiritys (1187), jossa Saladin valtasi kaupungin
* Jerusalemin piiritys (1244)
* Jerusalemin piiritys (1948)

Myös Jerusalemin taistelu:
* Jerusalemin taistelu (1917)
Maktum ibn Rašid Al Maktum

Šeikki **Maktum ibn Rašid Al Maktum** (, 1943, Šindagha, Dubai – 4. tammikuuta 2006) oli Arabiemiirikuntien varapresidentti ja pääministeri sekä Dubain emiiri.

Maktumista tuli pääministeri 9. joulukuuta 1971 ja toimi virassa 25. huhtikuuta 1979, jolloin virkaan nousi hänen isänsä šeikki Rašid ibn Sa’d Al Maktum. Isänsä kuoleman jälkeen 7. lokakuuta 1990 hän palasi pääministeriksi ja nousi myös Dubain hallitsijaksi. Hän oli molemmissa tehtävissä aina kuolemaansa asti.

Šeikki Maktum toimi myös Arabiemiirikuntien virkaatekevänä presidenttinä 2.–3. marraskuuta 2004 šeikki Zayid ibn Sultan Al Nahyanin kuoltua kunnes Khalifa ibn Zayid Al Nahayan astui virkaan 4. marraskuuta.

Maktum oli vanhin neljästä veljeksestä. Häntä on kuvattu ujoksi. Hän opiskeli Cambridgessä ja kasvatti kilpahevosia. Maktumin toimiessa hallitsijana hänen nuorempi veljensä Muhammad johti emiraatin modernisaatiota.

Maktum kuoli 4. tammikuuta 2006 aamulla sydänkohtaukseen Palazzo Versace -hotellissa Gold Coastin kaupungissa Australiassa. Dubain hallitsijana häntä seurasi hänen veljensä Muhammad ibn Rašid Al Maktum.

## Lähteet
Another Perfect Day

**Another Perfect Day** on Motörheadin seitsemäs studioalbumi. Se julkaistiin vuonna 1983 ja saavutti parhaimmillaan sijan 20 Englannin listalla.
Kun kitaristi "Fast" Eddie Clarke jätti Motörheadin kesken yhtyeen toista Yhdysvaltain kiertuettaan, Brian "Robbo" Robertson (ex-Thin Lizzy) soitti kiertueen loppuun. Palattuaan Englantiin yhtye nauhoitti albumin ja kokoonpano hajosi. Albumi valittiin Suomessa ilmestymisensä aikoihin Suosikissa kuukauden albumiksi. Myös Lemmy Kilmister itse piti levyä yhtenä parhaista Motörheadin koskaan levyttämistä ja valitteli sen aliarvostettua asemaa. 2000-luvulla yhtye otti keikkojensa vakionumeroiksi kaksikin kappaletta tältä levyltä (Dancing on Your Grave, I Got Mine). Albumin levyttäneestä kokoonpanosta lähteneet Robertson ja Taylor perustivat Operator-yhtyeen ja Lemmy Kilmister muodosti Motörheadiin uuden kokoonpanon: Kilmister, Campbell, Burston, Gill.

## Kappaleet
# 
# 
# 
# 
# 
# 
# 
# 
# 
# 

### CD-painoksen bonuskappaleet
#
#
#

## Kokoonpano
* Lemmy Kilmister – basso, laulu
* Brian Robertson – kitara
* Phil "Philthy Animal" Taylor – rummut

### Muut tekijät
* Tony Platt – tuottaja
* Joe Petagno – kansitaide

## Arviot
* Allmusic: 

## Aiheesta muualla
* Another Perfect Day discogs.com -sivustolla
* 

## Lähteet
Kaj Ilmonen

**Kaj Juhani Ilmonen** (21. heinäkuuta 1944 Helsinki – 6. maaliskuuta 2007) oli suomalainen sosiologi, joka tutki muun muassa kuluttamista ja luottamusta. Hän toimi Jyväskylän yliopiston sosiologian professorina vuodesta 1994 kuolemaansa asti.

Ilmonen kirjoitti ylioppilaaksi 1963, valmistui yhteiskuntatieteiden maisteriksi 1970 ja lisensiaatiksi 1979. Hän väitteli tohtoriksi 1984 Tampereen yliopistossa. Väitöskirjan nimi oli *Jäsenet ja jäsenten liike. Tutkimus kaupan ja jäsenten suhteesta E-osuuskauppaliikkeessä osuustoiminnan alkuajoilta 1980-luvulle*. 

Ilmonen julkaisi suuren määrän teoksia, joista tunnetuimmat lienevät *Tavaroiden taikamaailma* (1993) ja *Luottamus modernissa maailmassa* (yhdessä Kimmo Jokisen kanssa, 2002). Hänen viimeinen teoksensa *Johan on markkinat* (Vastapaino 2007) ilmestyi vain kuukautta ennen hänen kuolemaansa.

## Lähteet
* *Kuka kukin on 2007*, Otava 2006.
Orgasmatron

**Orgasmatron** on Motörheadin seitsemäs studioalbumi ja se julkaistiin 9. elokuuta 1986. Se oli viimeinen Motörheadin albumi, jossa Pete Gill (mm. ex-Saxon) oli rummuissa. Alun perin albumin nimen piti olla *Ridin' With The Driver*, mutta se vaihdettiin viime hetkellä eikä kansikuvaa ehditty enää muuttaa. Albumin nimiraita on eräs Motörheadin tunnetuimpia ja oli 2000-luvun alkuun saakka keikkasetin vakiokappaleita. Myös Sepultura sekä Satyricon ovat tehneet siitä cover-version. Albumi pääsi sijalle 21 brittilistalla.

## Kappaleet
Kaikki kappaleet kirjoittanut Burston, Campbell, Gill & Lemmy Kilmister.

#
#
#
#
#
#
#
#
#

### CD-painoksen bonuskappaleet
#
#
#

## Kokoonpano
* Lemmy Kilmister − bassokitara, laulu
* Phil Campbell − kitara
* Würzel − kitara
* Pete Gill − rummut

+ Philthy Animal Taylor- rummut

Fast Eddie Clarke - kitara

* Joe Petagno − kansitaide

## Arviot
* Allmusic: 
* Robert Christgau: A−

## Aiheesta muualla
* Orgasmatron discogs.com -sivustolla
* 

## Lähteet
El Salvadorin yliopisto

**El Salvadorin yliopisto** (, UES) on El Salvadorin pääkaupungissa San Salvadorissa toimiva julkinen yliopisto. Se perustettiin vuonna 1841. Vuonna 2018 yliopistossa oli noin 60&nbsp;500 opiskelijaa.

Yliopistolla on kaksitoista tiedekuntaa. Toiminta on jakautunut neljälle eri kampusalueelle. 

Verkkonäkyvyyttä korostavassa espanjalaisessa Webometrics-yliopistorankingissa yliopisto sijoittui vuonna 2018 El Salvadorin parhaana yliopistona vasta maailmanlistan sijalle 4&nbsp;338.


Facultad de Jurisprudencia y Ciencias Sociales de la Universidad de El Salvador.jpg|Oikeus- ja yhteiskuntatieteiden tiedekunnan rakennus.
Interior del auditorio Herbert Anaya Sanabria, Facultad de Jurisprudencia y Ciencias Sociales (UES).jpg|Oikeus- ja yhteiskuntatieteiden tiedekunnan luentosali.
Facultad de Medicina de la Universidad de El Salvador, vista nordeste (1).jpg|Lääketieteellisen tiedekunnan rakennus.
Escuela de Matemática, Facultad de Ciencias Naturales y Matemática (UES).jpg|Matematiikan laitos, osa luonnontieteiden ja matematiikan tiedekuntaa.

## Lähteet

## Aiheesta muualla

* Reportaje Universidad de El Salvador Universidad de El Salvador  (youtube.com)
Porin lääni

**Porin lääni** () oli olemassa vuodet 1641–1646 (1647) ja esiintyy tiettyä aluetta tarkoittavana käsitteenä myöhemminkin 1600- ja 1700-luvuilla.

Turun maaherrakunta koettiin verohallinnon kannalta liian laajaksi alueeksi, sillä siihen kuuluivat Varsinais-Suomen lisäksi Ahvenanmaa ja Satakunta. Siksi perustettiin uusi maaherrakunta, johon kuuluivat Ala-Satakunnan, Ylä-Satakunnan ja Vehmaan kihlakunnat. Maaherran asuinpaikan piti olla Porin kaupungissa ja uuden läänin talousarviokin oli vuonna 1641 jo olemassa. Läänin maaherraksi aiottu Turun maaherrana 1637–1642 toiminut Melker von Falkenberg oleskeli Porissa, mutta kieltäytyi maaherran tehtävistä, koska ei osannut maan kieltä eikä halunnut joutua eroon vertaisistaan.

Porin läänille ei koskaan nimitetty omaa maaherraa, mutta lääni toimi omana hallintoyksikkönään ja piti omia tilejään. Alue siirrettiin uudelleen osaksi Turun lääniä, jonka nimeksi kuitenkin vaihdettiin Turun ja Porin lääni.

## Lähteet
* Eero Matinolli: *Varsinais-Suomen historia VI, 3. Lääninhallinto*. Turku 1976 , sivut 9 ja 75.
* Jyrki Rautala: *Turun ja Porin lääninhallitus 350 vuotta*. Turku 1985 .
* J. W. Ruuth: *Porin kaupungin historia II*. Pori 1958, sivu 305.

### Viitteet
Ruuvikierre

**Ruuvikierre** on Jorma Napolan ensimmäisenä julkaistu salapoliisiromaani. Se ilmestyi vuonna 1962 sen voitettua samana vuonna WSOY:n järjestämän suuren salapoliisiromaanikilpailun. Teosta on myyty yli 20000 kappaletta.

*Ruuvikierre* sukeltaa päähenkilön, yksityisetsivä Jaakko Piiran mukana Helsingin alamaailmaan, tämän selvittäessa kadonneen merimiehen kohtaloa.
Sacrifice (Motörheadin albumi)

**Sacrifice** on Motörheadin neljästoista studioalbumi. Albumi jatkaa raskaampaa linjaa edeltäjänsä tavoin ja se on toinen ja viimeinen lyhytaikaiseksi jääneestä yhtyeen kokoonpanosta: Lemmy Kilmister, Phil Campbell, Michael Burston eli "Würzel" ja Mikkey Dee. Würzel jätti yhtyeen albumin valmistuttua. Nauhoitusten alussa Würzel oli jo näyttänyt väsyneen Motörheadiin, sillä hän ei osallistunut aktiivisesti kappaleiden kirjoittamiseen, kuten muut yhtyeen jäsenet. Würzel soitti vain yhden täyden soolon kappaleessa "Dog Face Boy" johon Phil Campbellin mukaan meni kuusi tuntia ja viimeisen puolikkaan soolon kappaleessa "Out Of The Sun". Kappale "Sex And Death" kirjoitettiin studiossa kymmenessä minuutissa viimeisenä nauhoituspäivänä. "Make 'Em Blind" - kappale on täysin improvisoitu, kappaleessa näkee rumpali Mikkey Deen soittotaidot.  Albumin nimiraita on jäänyt keikkasettien vakiokappaleeksi, sen aikana yhtyeen rumpali yleensä esittää rumpusoolon yhtyeen muiden jäsenten poistuessa sillä aikaa lavalta. Rumpusoolon loputtua jäsenet palaavat soittamaan kappaleen loppuun.
Albumin kansikuvaa tarkkaan katsottaessa hahmon suussa ja kielessä voidaan nähdä piirteitä miehen ja naisen sukupuolielimistä.

## Kappaleet
Kaikki kappaleet kirjoittanut Kilmister, Burston, Campbell, Dee, ellei toisin mainittu.

# 
# 
# 
# 
# 
# 
# 
# 
# 
# 
# 

## Kokoonpano
* Lemmy Kilmister – basso, laulu
* Phil Campbell – soolokitara
* Würzel – rytmikitara, soolokitara
* Mikkey Dee – rummut

## Tuotanto

* Tuottaja - Howard Benson
* Apulaistuottajat - Ryan Dorn & Motörhead
* Koneistaja - Ryan Dorn
* Miksaus - Ryan Dorn & Howard Benson
* Nauhoitettu - Cherokee Studiot, Hollywood
* Apulaiskoneistaja - Devin Foutz & Matthew Ellard
* Masterointi - Futuredisc/Eddy Schreyer
* Saksofoni kappaleessa "Don't Waste Your Time" - Bill Bergman
* Piano kappaleessa "Don't Waste Your Time" - John Paroulo
* Kansikuva - Joe Patagno
* Valokuvaus - Gene Kirkland & Robert John
* Pakkauksen suunnittelu - DemoNet, Inc.

## Arviot
* Allmusic: 

## Aiheesta muualla
* Sacrifice discogs.com -sivustolla
* 

## Lähteet
Tassili n’Ajjer

**Tassili n’Ajjer** () on vuoristo Saharan autiomaassa Algerian kaakkoisosassa. Noin 500 kilometriä pitkän vuoriston korkein kohta on 2&nbsp;158 metriin kohoava Adrar Afao. Vuoristo on muodostunut lähes kokonaan hiekkakivestä. Eroosion vaikutuksesta alueelle on muodostunut lähes 300 luonnollista holvikaarta ja muita näyttäviä luonnonmuodostelmia.

Korkeuden ja hiekkakiven vettä säilyttävän ominaisuuden ansiosta alueen kasvillisuus on monimuotoisempaa kuin ympäröivän aavikon. Tassili n’Ajjerissa on hajanaista metsikköä, jossa kasvaa uhanalaisia endeemisiä *[[Myrtus nivellei]]* -myrttikasveja ja sypressilajia tassilinsypressiä (*Cupressus dupreziana*). Vuoristosta löytyy myös esihistoriallisia kalliomaalauksia ja muita arkeologisia kohteita, jotka ajoittuvat jääkauteen, jolloin alueella oli huomattavasti kosteampi ilmasto ja savannia aavikon sijaan.

Suurin osa vuoristoalueesta on suojeltu Tassili n’Ajjerin kansallispuistolla. Lisäksi Tassili n’Ajjer kuuluu Unescon maailmanperintökohteisiin.

## Kirjallisuutta

*  Kirjan esittely

## Aiheesta muualla

*Tassili n'Ajjer UNESCOn sivuilla 
*Tietoja luonnonalueesta World Conservation Monitoring Centerin sivuilta
Titanic (täsmennyssivu)

**Titanic** voi tarkoittaa ainakin seuraavia asioita:

## Alukset
* RMS Titanic, vuonna 1912 neitsytmatkallaan uponnut valtamerialus.
* Titanic II, RMS Titaniciin perustuva, suunnitteilla oleva valtamerialus

## Elokuva ja televisio
* ''Titanic'', Werner Klinglerin saksalainen elokuva vuodelta 1943
* ''Titanic'', Jean Negulescon elokuva vuodelta 1953
* ''Titanicin kohtalonyö'', Roy Ward Bakerin elokuva vuodelta 1958 
* *[[S.O.S. Titanic]]*, televisioelokuva vuodelta 1979 
* ''Nostakaa Titanic!'', Jerry Jamesonin elokuva vuodelta 1980, pohjautuen vuoden 1976 romaaniin *[[Nostakaa Titanic!]]*
* *[[Titanica]]*, dokumenttielokuva vuodelta 1995 
* ''Titanic'', minisarja vuodelta 1996
* ''Titanic'', James Cameronin elokuva vuodelta 1997
* *[[Titanic II (elokuva)|Titanic II]]*, Shane Van Dyken elokuva vuodelta 2010
* ''Titanic'', neliosainen (Suomessa esitettynä kaksiosainen) minisarja vuodelta 2012
* *[[Titanic – verta ja terästä]]*, 12-osainen sarja RMS Titanicin rakentamisesta vuodelta 2012.

## Musiikki
* Titanicin orkesteri 
* Titanic-hymni (*Neared, my God, to Thee*), Sarah Adamsin kirjoittama virsi
* ”Titanic”, kappale Falcon albumilta *[[Nachtflug]]* vuodelta 1992
* ”Titanic”, Frederikin kappale vuodelta 1981
* *Titanic*, Mark Seymourin albumi vuodelta 2007
* Titanic, norjalainen rockyhtye
* ''Titanic'', vuoden 1997 elokuvan soundtrack-albumi
* Titanic Records, yhdysvaltalainen levy-yhtiö

## Muita merkityksiä
* Titanic Belfast, RMS Titanicia esittelevä museo Belfastissa
* Titanic Club de Futbol, piikkiöläinen jalkapallojoukkue.
No Sleep ’til Hammersmith

**No Sleep 'til Hammersmith** on Motörheadin ensimmäinen live-albumi. Sen kappaleet ovat nauhoitettu vuonna 1981 kolmesta eri konsertista: Leeds, 28. maaliskuuta sekä Newcastle 29. ja 30. maaliskuuta. Albumi meni ilmestyttyään suoraan Englannin listan ykköseksi. Albumi julkaistiin ilman yhtyeen suostumusta heidän ollessaan Yhdysvaltain kiertueella. Motörheadin omalaatuisen ja räjähtävän energisen äänimaiseman tallentanutta levyä pidetään yhtenä parhaista heavy-musiikin livetaltioinneista. Yhtyeen seuraava live-albumi, *[[Nö Sleep at All]]* nauhoitettiin Suomen Hämeenlinnassa Giants of Rock -festivaalilla vuonna 1988.

Suomessa albumi tuli kauppoihin kesällä 1981, erä myytiin nopeasti loppuun ja kuukauteen ei maahan saatu uusia levyjä. Elokuun lopulla 1981 loputkin halukkaat saivat levynsä.

Albumin kannessa näkyy yhtyeen lavasteena käyttämä pommikone, joka oli alumiinirunkoinen ja siihen oli kiinnitetty valonheittimiä. Yhtye on käyttänyt pommikonelavastetta myös 2000-luvulla mm. festivaalikeikoilla Saksassa (Wacken) ja Ruotsissa (Sweden Rock Festival, Ölvesborg).

## Kappalelista

Kaikki kappaleet kirjoittanut Lemmy Kilmister, Eddie Clarke, Phil Taylor ellei toisin mainita.

# 
# 
# 
# 
# 
# 
# 
# 
# 
# 
# 

## Kokoonpano
* Lemmy Kilmister – basso, laulu
* "Fast" Eddie Clarke – kitara
* Phil "Philthy Animal" Taylor – rummut

## Arviot
* Allmusic: 
* Robert Christgau: B+

## Aiheesta muualla
* No Sleep 'til Hammersmith discogs.com -sivustolla
* 

## Lähteet
Snaggletooth

**Snaggletooth** on rock and roll -yhtye Motörheadin tunnushahmo ja maskotti, joka yleensä esiintyy heidän levynkansissaan. Se on suurilla torahampailla varustettu pääkallomainen hahmo, jonka ulkomuodossa on yhdistettynä science fictionia sekä ritariaikaa. Hahmon on luonut Joe Petagno vuonna 1977 yhtyeen ensimmäisen julkaistun albumin kanteen. Hahmon rikkinäiset hampaat saivat innoitusta Lemmy Kilmisteriltä, jonka purukalusto ei tuohon aikaan ollut täysin kunnossa. 

Hahmolla on toisinaan varustettu rautaristillä, minkä takia Motörheadia on joskus jopa epäilty sympatioista äärioikeistoa kohtaan. Kuitenkin rautaristi keksittiin laittaa siihen siksi, että se vain sattui näyttämään hienolta, eikä hahmon suunnittelun aikoihin uusnatseista tiedetty juuri mitään.

Albumilla *[[No Remorse (Motörheadin albumi)|No Remorse]]* julkaistiin kappale nimeltä ”Snaggletooth”.

## Katso myös
*Eddie the Head
*Vic Rattlehead
Kirvasto

**Kirvasto** on suomalainen improvisoiva rock and roll -orkesteri, jota johtaa Kake Puhuu. Yhtyeen muut jäsenet ovat Pekka Jääskeläinen, Teemu Korpipää, Jussi Lehtisalo, Tomi Leppänen, Mika Rintala ja Janne Westerlund. Yhtye on julkaissut yhden levyn: *Täydellisiä kysymyksiä, täydellisiä vastauksia* vuonna 1998. Mika Rättö vierailee levyllä.
Televisioelokuva

**Televisioelokuva** on suoraan televisiolevitykseen tuotettu elokuva. Useimmiten sillä tarkoitetaan pitkää fiktioelokuvaa, mutta se voi tarkoittaa myös lyhyttä fiktiota tai lyhyttä tai pitkää dokumenttia. 

Myös lyhyttä, muutaman jakson minisarjaa saatetaan kutsua televisioelokuvaksi. Näin teki muun muassa Yle television alkuvuosikymmeninä erottaakseen yhdellä kameralla filmille kuvatut draamatuotannot studiossa videotekniikalla, usein monikameratuotantona, tehdyistä *televisionäytelmistä*, riippumatta siitä esitettiinkö ne yhdessä vai useammassa osassa.

Useat televisioelokuvat ovat myöhemmin saaneet myös teatterilevityksen. Pitkään jatkuneista televisiosarjoista tehdään joskus televisioelokuvia.

## Lähteet